Sülearvuti

Sülearvuti ehk süler, kõnekeeles ka läpakas (inglise keeles laptop) ja rüperaal, on kaasaskantav arvuti, mis töötab erinevalt lauaarvutist lisaks võrgutoitele ka akuga. Sülearvutisse on sisse ehitatud kõvaketas, kuvar, klaviatuur ja osutusseadis (hiir, puutepadi või puuteekraan), tavaliselt ka kõlar(id) ja kettaseade või mälupulgapesa. Aku on laetav vooluvõrgust ja sülearvutisse sisseehitatud või ühendatava välise vahelduvvooluadapteriga. Sülearvuti on kujundatud suure raamatu kujuliseks, mis on 2–5 cm paks ja tavaliselt 27×22 cm või 39×28 cm suur. Tänapäeva sülearvuti kaalub 1–6 kg, vanem sülearvuti võib olla raskemgi. Sülearvutite ajalugu sai alguse 1971. aastal, kui Alan Kay käis välja idee Dynabookist (esialgu Kiddicomp) – kaasaskantavast seadmest, mis oli mõeldud peamiselt õpilastele, et neid õppimisel aidata. Plaan oli sellel kasutada programme, mis on kirjutatud Smalltalki programmeerimiskeeles. Esimese üldtunnustatud kaasaskantava arvuti lõiAmeerika Ühendriikide firma Osborne Computer Corporation 1981. aastal, kui välja tuldi 11 kg kaalunud Osborne 1-ga, mis ei olnud tänapäeva mõistes eriti kompaktne. See töötas CP/M operatsioonisüsteemil ning omas 4-megahertsist Zilog Z80 protsessorit ja 66 kB RAM-i. Ekraan oli ainult 5" lai ja ühel real sai kuvada 52 tähemärki. Sama aasta novembris tuli turule aga Epson HX-20, mis oli üks esimesi sülearvutisarnaseid arvuteid. Kaal oli vaid 1,6 kg, samas ei olnud see nii võimas kui Osborne 1: protsessori töösagedus oli 0,614 MHz ja muutmälu maksimum oli 33 kB. 1982. aasta novembris lasti välja Compaq Portable, mida loetakse esimeseks IBM PC klooniks. Protsessoriks oli Intel 8088 (4,77 MHz) ja RAMi kuni 655 kB. Järgmisel aastal tuli turule Radio Shack oma kaasaskantava TRS-80 Model 100-ga, mis kaalus kõigest 1,36 kg. Neid müüdi rohkem kui 6 miljonit. IBM tõi 1984. aastal turule oma kaasaskantava arvuti 5155 Portable Personal Computeri nime all. 1992. aastal aga tuli välja sama firma esimene Thinkpad, mis on tänapäevalgi üsna levinud sülearvutiseeria. Aasta-aastalt on sülearvutid muutunud tänu tehnoloogia kiirele arengule üha väiksemaks ja odavamaks ning neile on lisandunud palju lisaseadmeid, näiteks veebikaamera, Touchpad või TrackPoint, mikrofon ja kõlarid. Samuti ei jääda enam lauaarvutitest märkimisväärselt maha riistvarakomponentide võimsuse poolest. Sülearvutite riistvarakomponentidel on sama funktsioon, mis lauaarvuti omadelgi, aga sülearvutite puhul tuleb arvestada rohkem ka energiasäästlikkusega ja võimalike temperatuuriprobleemidega. Üldiselt kehtib reegel, et mida võimsam on sülearvuti, seda vähem peab arvuti ilma toiteta vastu ja seega peab sülearvutit ostes tegema kompromisse riistvara võimsuse ja aku vastupidavuse vahel. Kui lauaarvutite puhul on emaplaadid standarditud, siis sülearvutite puhul määrab üldiselt emaplaadi kujunduse ja suuruse tootja ning seega on niinimetatud white box sülearvutite ehitamine, parandamine ja uuendamine kallim kui lauaarvutite puhul. On olnud mõned üritused luua ühtne süsteem, aga need ei ole vähemalt seni osutunud eriti edukaks. Protsessor on osa sülearvutist, mille juures pannakse eriti rõhku selle, kui palju ta tarbib voolu. Seetõttu on tootjad loonud erinevaid tehnoloogiaid, mis aitavad protsessoritel säästa energiat ja rakendavad neid täisvõimsusel ainult siis, kui seda on tõesti vaja (näiteks AMD PowerNow! või Inteli SpeedStep ja Turbo Boost). Nagu lauaarvutite maailmas, valitsevad ka sülearvutite protsessorite tootmises kaks suurt tootjat: Intel ja AMD. Inteli käes on üle 82% turuosast, AMD käes 17,6% ning kolmandale kohale jääb VIA Technologies kõigest 0,1% turuosaga. Mõned Inteli laua- ja sülearvutite protsessoriseeriad on nime poolest samad (i-seeria, Intel Core 2), samas näiteks Atom-seeria protsessorid on mõeldud enamasti kasutamiseks kaasaskantavates seadmetes ja nende eesmärgiks on võistelda ARM protsessoritega. AMD on turule toonud erilise sülearvutitele mõeldud protsessoriseeria Turion, mis peaks konkureerima Inteli CPUdega. Nagu statistikast näha, siis on jämedam ots siiski Inteli käes. Athloni ja Semproni protsessoreid tehti ka lauaarvutite jaoks. Kui kõikidel uuematel lauaarvutitel on kasutusel DIMM-tüüpi muutmälu, siis sülearvutite juures kasutatakse selle väiksemat versiooni SODIMM, millele on paigaldatud mitu mälukiipi. Kuni 2012. aastani oli viimaseks versiooniks DDR3 SODIMM, kuid 2012. aasta jooksul peaks välja tulema ka juba DDR4-mälu, mis on väidetavalt kuni 40% efektiivsem kui DDR3-mälu. Uute mälumoodulite arendamisega tegeleb konsortsium JEDEC, millega on liitunud maailma tuntuimad riistvaratootjad (Intel, Samsung ja teised). Paljudel sülearvutitel on energiasäästu eesmärgil kasutusel emaplaadi kiibistikule integreeritud videokaart, mis kasutab arvuti enda muutmälu ning seega jääb RAM-i süsteemi enda töötamiseks vähemaks. Samuti ei paku integreeritud kuvaadapter üldiselt võimalust mängida viimaseid mänge vaid see sobib lihtsakoelisemateks tegevusteks, mis ei nõua suurt graafikavõimsust. Samal ajal on aga võimalik osta ka sülearvuteid, millel on eraldi videokaart ja mis seetõttu saavad paremini hakkama näiteks kõrglahutusega video kuvamisega ning uuemate mängudega. Seejuures tuleb aga arvestada sellega, et eraldi videokaart võtab rohkem voolu kui integreeritu ning seetõttu pole alati otstarbekas osta väga suure graafikavõimsusega sülearvutit. Kui lauaarvutid kasutavad 3,5" kõvakettaid, siis sülearvutite puhul on tavaliselt standardiks 2,5". Kõvaketastele salvestatakse aastast 2006 andmeid üldiselt vertikaalselt ja seetõttu on suurenenud märkimisväärselt kõvaketaste mahutavus ruuttolli kohta. 2,5" kõvakettad suudavad talletada piisavalt andmeid, et täita tavakasutaja vajadusi: sülearvutitele mõeldud kõvaketaste mahutavus on jõudnud juba 1 terabaidini ning arvatavasti kasvab see tulevikus veelgi. Tänapäeval hakatakse eriti sülearvutimaailmas vaatama üha rohkem aga pooljuhtketaste ehk SSD-de poole, mis on magnetketastest mõnevõrra energiasäästlikumad ja töökindlamad, suurema lugemis- ja kirjutamiskiirusega ning vastupidavamad põrutustele, sest erinevalt HDD-dest ei ole neil liikuvaid osi. Üheks suurimaks puuduseks pooljuhtketastel on veel suhteliselt kõrge hind, mis ei aita kaasa konkurentsile magnetketastega, mis on kordades odavamad. Sülearvutite puhul jääb ekraani diagonaali suurus üldiselt 10,6" ja 20" vahele ning võimalik on valida LCD-, LED- või OLED-ekraani vahel. Viimane on nendest kõige energiasäästlikum, aga samas ka väga vähelevinud ja kallis. Lisaks on võimalik valida ka mati või läikiva ekraani vahel. Esimesel on värvid hägused ja pilt pole kontrastne, samas on sellega väga mugav töötada ereda valguse käes. Viimasel on olukord aga vastupidine. Seetõttu eelistatakse kontoriarvuti ostmisel näiteks matte ekraane, sest seal on tihti palju ja eredaid valgusallikaid. Väga suurel osal sülearvutitest on CD- või DVD-luger ja -kirjuti. Kõige uuematel ja mõnevõrra kallimatel rüperaalidel on ka Blu-Ray toega optiline seade. Samas Netbookidel pole suurusest tingituna standardvarustuses üldiselt ühtegi optilist seadet. Neid on võimalik hiljem lisaks soetada ja ühendada arvutiga läbi USB-pesa. Et lisada sülearvutile lisaseadmeid, on välja töötatud väliseid laienduskaarte, millest levinumad on PC-kaart (endine PCMCIA) ja ExpressCard. PC-kaart on vanem laienduskaart ja sellega ühendati näiteks sülearvuteid ja videokaameraid või tekitati sülearvutile traadita interneti kasutamise võimalus, kui seda pole juba sisse ehitatud. ExpressCard asendab tänapäeval PC-kaardi standardit. Seda tutvustas 2003. aastal PCMICA. Sama organisatsioon tõi turule ka PC-kaardi. ExpressCard on saadaval kahes suuruses: 54 mm ja 34 mm laiusena. Pikkus ja kõrgus on mõlemal juhul vastavalt 75 mm ja 5 mm. Andmevahetuskiirus süsteemiga on kuni 2,5 Gbit/s ja seega saab porti ühendada ka näiteks gigabitist võrgukaarti. ExpressCardi pesa kaudu saab kasutada muidki lisaseadmeid alates ID-kaardi lugerist ning lõpetades USB 3.0 ja FireWire-pesadega. Mini PCI ja PCI Express Mini näol on tegemist sülearvuti sisse paigaldatavate laienduskaartide standardiga, millest esimene on vanem versioon: see tuli kasutusele koos PCI 2.2 ja sellega sai lisada arvutile Wi-Fi või Bluetoothi toe, helikaardi või näiteks eraldi videokaardi. PCI Express Mini on Mini PCI edasiarendus, mis tuli kasutusele koos PCI Expressiga. See on poole väiksem kui Mini PCI, aga suudab arendada kuni 2,5 Gbit/s andmevahetuskiirust. Ka selle lisakaardiga saab sülearvutile lisada funktsioone, mida algupäraselt ei ole sisse ehitatud. Lisaks klaviatuurile, osutusseadmele (Touchpad, TrackPoint vms) ja kõlaritele on tänapäeval väga suurele osale sülearvutitest sisse ehitatud ka veebikaamera ja mikrofon. Sõltuvalt arvuti suurusest on igal arvutil vähem või rohkem väliseid siine, mille abil saab arvutiga ühendada lisaseadmeid. Kõige tuntum neist on USB-pesa. Samuti on sülearvutitel üldjuhul olemas kas VGA-pesa, DVI-pesa või mõlemad ning TRS-pistikupesa, et kasutada sülearvutit koos väliste kõlarite või kõrvaklappide ning välise mikrofoniga. Uusimatel sülearvutitel on ka HDMI-liides, et edastada kõrglahutusega pilti ja heli telerisse, millel on samuti HDMI-pesa. Samuti kasutatakse tänapäeval üha laiemalt eSATAt, mis suudab andmeid edastada 3 korda kiiremini kui USB 2.0 ja FireWire 400. eSATA-pessa on võimalik ühendada näiteks väliseid kõvakettaid või optilisi seadmeid.  Pikemalt artiklis Sülearvuti toide  Pikemalt artiklis Sülearvuti akud Sülearvuti ja lauaarvutite üks peamisi erinevusi on see, et sülearvutid saavad mõnda aega tänu akudele töötada ilma võrgutoiteta. Aku vastupidavus sõltub aga suures osas riistvarakomponentidest. Näiteks eraldiseisva videokaardiga sülearvuti aku peab tunduvalt vähem aega vastu kui integreeritud videokaardiga sülearvuti aku. Samuti tuleneb erinevus ka sellest, mida arvutiga tehakse: mänge mängides tühjeneb aku mitu korda kiiremini kui tekstitöötlust tehes. Sülearvuti aku säästmiseks on väga palju võimalusi. Aku tühjenemisel tuleb sülearvuti ühendada vooluvõrku. Kaasaskantavus on tavaliselt esimene omadus, mida mainitakse sülearvutite ja lauaarvutite erinevusena. Füüsiline kaasaskantavus võimaldab sülearvutite kasutamist mitmes asukohas – mitte ainult kodus ja töökohas, vaid ka liikvel olles või lennukis, kohvikutes, auditooriumides või raamatukogudes, kliendi asukohas või koosolekuruumides jne. Kaasaskantavuse omadus pakub märgatavaid eeliseid: Tööviljakus – kasutades sülearvutit seal, kus lauaarvutit ei saa kasutada ja olukordades, kus aeg oleks muidu raisku läinud. Näiteks haldab kontoritöötaja oma e-kirju tunniajase rongisõidu ajal või üliõpilane teeb oma kodutööd ülikooli kohvikus loengute vaheajal. Kohesus – kandes sülearvutit kaasas on kohene juurdepääs mitmesugusele informatsioonile, personaal- ja tööfailidele. Kohesus pakub paremat koostööd kaastöötajate või õpilaste vahel, kuna sülearvutit saab avada ükskõik kuna ja ükskõik kus, et esitleda probleemi või lahendust. Uusim info – kui inimesel on rohkem kui üks lauaarvuti, siis tekib sünkroonimisprobleem: muudatused, mis on tehtud ühes arvutis, ei kajastu automaatselt teistes. On võimalusi, kuidas seda probleemi lahendada, kaasaarvatud füüsiline uuendatud andmete teisaldus (kasutades USB-välkmälupulka või CD-sid) või sünkroonimistarkvara abil Interneti kaudu. Siiski, kasutades ühte ainsat sülearvutit mõlemas kohas, välistab probleemi täielikult, kuna fail esineb ühes kohas ja on alati uuenduses. Ühenduvus – Wi-Fi traadita side võrgu levik ja mobiilsete lairiba andmete teenused (HSDPA, EVDO ja teised) kombineeritud üldlevinud sülearvutite toega tähendab, et sülearvutid omavad lihtsat Interneti ja kohtvõrgu ühenduvust, samal ajal kui ollakse liikvel. Wi-Fi-võrk ja sülearvutiprogrammid on väga laialdaselt levinud ülikoolilinnakutes. Sülearvutite muud eelised: Suurus – sülearvutid on väiksemad kui lauaarvutid. Sellest on kasu, kui ruum on tähtis, näiteks väikestes korterites ja õpilaste ühiselamutes. Kui sülearvutit ei kasutata, saab selle sulgeda ja eemale panna. Väike energiatarve – sülearvutid on mitu korda energiasäästlikumad kui lauaarvutid. Tavaline sülearvuti kasutab 20–90 W, võrreldes 100–800 W lauaarvutiga. See saab olla osaliselt kasulik ettevõtetes (kus on sadu lauaarvuteid, korrutades potentsiaalse säästmise) ja kodudes, kus arvuti töötab ööpäev läbi (nagu kodune meediaserver, printimise server jne). Vaikne – sülearvutid on tihti vaiksemad kui lauaarvutid, tänu komponentidele (vaiksemad, aeglasemad 2,5-tollised kõvakettad) ja vähem soojustootlikumad, tänu millele kasutavad vähem ja aeglasemaid jahutusventilaatoreid. Aku – laetava akuga sülearvutit saab kasutada ka voolukatkestuse ajal ning väikesed voolukatkestused töötamist ei sega. Lauaarvuti vajab UPS-i, et hakkama saada lühiajaliste voolukatkestuste ja äikesega. Saavutamaks rohkem kui 20–30-minutilist akul töötamise aega, vajab lauaarvuti suurt ja kallist UPS-i. Kõik ühes – välja töötatud kaasaskantavaks, on sülearvutitesse kõik juba korpusse sisse ehitatud. Lauaarvutid (jättes välja "kõik-ühes" lauaarvutid) on jagatud arvutiks, klaviatuuriks, hiireks, kuvariks ja valikulisteks lisaseadmeteks (nt kõlarid). Sülearvuti toide Sülearvuti jahutus Pihuarvuti Minisülearvuti Nutitelefon Personaalarvuti Ultrabook "Bill Gates Says, Take This Tablet" The Daily Beast, 29. aprill 2001 "Why the iPhone makes 2008 seem like 1968 all over again" Open Learning – OpenLearn – Open University, 23. jaanuar 2008 "A Personal Computer for Children of All Ages" 1972 "Osborne 1 computer" Old Computers – rare, vintage and obsolete computers "What is the History of Laptops?" About.com: Need. Know. Accomplish "Epson HX-20 computer" Old Computers – rare, vintage and obsolete computers "Compaq I Portable computer" Old Computers – rare, vintage and obsolete computers "Inside a Classic: The TRS-80 Model 100" Reviews and News on Tech Products, Software and Downloads | PCWorld, 3. juuni 2008 ""IBM Portable PC"". Originaali arhiivikoopia seisuga 4. detsember 2011. Vaadatud 24. novembril 2011. "Lenovo – ThinkPad – The history of ThinkPad" "Motherboard Size: The Most Common Motherboard Formats" 11. märts 2010 "Shuttle: Laptop Mobos and OEM Laptops" Tom's Hardware: Hardware News, Tests and Reviews, 8. jaanuar 2010 "Intel Regains Market Share from AMD as Market Shifts to Hybrid Microprocessors" X-bit labs: PC Hardware News, Reviews and Benchmarks, 11. märts 2011. "Compare Intel Processors": Laptop Laptop, Desktop, Server and Embedded Processor Technology – Intel "Compare Intel Processors": Desktop Laptop, Desktop, Server and Embedded Processor Technology – Intel "Intel Atom CPU Review" Tom's Hardware: Hardware News, Tests and Reviews, 5. juuni 2008 "AMD Processors for Notebook PCs" Global Provider of Innovative Graphics, Processors and Media Solutions | AMD "AMD Processors for Desktop PCs" Global Provider of Innovative Graphics, Processors and Media Solutions | AMD "SODIMM" Tech-FAQ » "Main Memory: DDR3 & DDR4 SDRAM" JEDEC "Samsung develops DDR4 memory, up to 40% more efficient" TechSpot – Technology News, Reviews and Analysis, 4. jaanuar 2011 "Member List" JEDEC " Intel® Graphics Media Accelerator 950" Laptop, Desktop, Serve and Embedded Processor Technology – Intel "Integrated Vs. Dedicated Graphics Card Laptop" eHow | How to Videos, Articles & More – Discover the expert in you. | eHow.com "Perpendicular Magnetic Recording Technology" Hitachi Storage "Western Digital now shipping 2.5-inch 1TB Scorpio Blue HDD in standard height" Engadget, 20. juuli 2011 "Review: Hard disk vs. solid-state drive – is an SSD worth the money?" Computerworld – IT news, features, blogs, tech reviews, career advice, 18. juuli 2009 "WHAT ARE MY CPU, SCREEN, AND MEMORY OPTIONS?" Product reviews and prices, software download, and tech news – CNET "Laptop Screen Types: LCD vs. LED vs. OLED" Best Netbook 2011 – Netbook Reviews, Specs and Price Comparison, 14. juuli 2010 "Glossy vs Matte LCDs: The Great Display Debate" Tested – We Test It So You Don't Have To, 5. mai 2010 "PCMCIA" The Tech Terms Computer Dictionary "What is ExpressCard?" wiseGeek: clear answers for common questions "Where to Buy" Official Home Page for ExpressCard Technology from PCMCIA. "MiniPCI" Esileht – Traadita Wiki by Janno & Co. "What is the PCIe Mini Card & Why Now?" Logic Supply – Blog, News & Reviews, 16. oktoober 2007 "Dell Inspiron 9300 Review (pics, specs)" Laptop Reviews – Notebook Reviews and Netbook Computer News & Reviews, 7. august 2005 ""Audio Connectors and Signal Formats"". Originaali arhiivikoopia seisuga 23. detsember 2011. Vaadatud 27. novembril 2011. "What Is eSATA?" wiseGEEK: clear answers for common questions "Top 15 Ways to Extend Your Laptop’s Battery Life" Friedbeef's Tech Should I buy a laptop or desktop? IT Division – University of Wisconsin, 19. märts 2008. Vaadatud 27.11.2008. ECU Advantage: Why have a laptop? Vaadatud 27.11.2008. Almost all laptops contain a Wi-Fi interface; broadband cellular devices are available widely as extension cards and USB devices, and also as internal cards in select models. Josh Fischman. Faster Wi-Fi Predicted for Colleges. The Chronicle of Higher Education, 7. august 2008. Vaadatud 27.11.2008. Back-UPS RS. APC. Vaadatud 27.11.2008.